Alasdair mac Colla

B' e saighdear Gàidhealach de Chlann Eòin Mhòir (meur de Chlann Dòmhnaill a bha fiachail sna h-Eileanan agus ann an Èirinn) a bha ann an Alasdair mac Colla Chiotaich MacDhòmhnaill (c. 1610 – 13mh dhen t-Samhain 1647). Tha e ainmeil airson pàirt a ghabhail ann an Cogadh nan Trì Rìoghachdan (Beurla: War of the Three Kingdoms).Eachdraidh a bheatha leis a' BhBC

Beul-aithris
Tha mòran sgeulachdan agus òrain mu a dhèidhinn san dà Ghàidhealtachd, Alba agus Èirinn. Nochd e ann am bàrdachd Iain Luim agus Dhiorbhail Nic a' Bhriuthainn. Rinn Iain Lom an dàn seo:
Alasdair nan Geurlann Sgaiteach,

Gheall thu 'n-dè a bhith cur às daibh;

Chuir thu 'n retreut seach an caisteal,

Seòladh glè mhath air an leantainn.

Alasdair nan geurlann guineach,

Nam biodh agad àrmainn Mhuile,

Thug thu air na dh' fhalbh dhiubh fuireach,

'S retreut air pràbar an duilisg.

Alasdair mhic Cholla Ghasta,

Làmh dheas a sgoltadh nan caisteal,

Chuir thu 'n ruaig air Ghallaibh glasa

'S ma dh'òl iad càl chuir thu àst' e.
Alasdair mac Colla
Chaidh an t-òran luadh seo a chlàradh gu tric, mar eisimpleir:
 1988 - Capercaillie - The Blood Is Strong
 1996 - Clannad - Lore
 2002 - Aneka - The Power of Scotland
 2005 - Moya Brennan - Óró – A Live Session
 2007 - Anna Latharna NicGillÌosa - O Mo Dhùthaich / Oh My Land
 2008 - Éamonn Doorley, Muireann Nic Amhlaoibh, Julie Fowlis agus Ross Martin - Dual
 2008 - Moya Brennan - Heart Strings

Sgrìobhaidhean mu a dhèidhinn sa Ghàidhlig
 Eachdraidh a bheatha leis a' BhBC

Litir do luchd-ionnsachaidh 35 leis a' BhBC

Iomraidhean

Roinn-seòrsa:Daoine à Alba